โล่งอก
โดย...ทีมข่าวการเงินโพสต์ทูเดย์
5 ม.ค. 2560

โดย...ทีมข่าวการเงินโพสต์ทูเดย์
งงกันไปทั้งวัง (บางขุนพรหม) เมื่อมีมือดีปล่อยข่าว ธนาคารแห่งประเทศไทย (ธปท.) ทำหนังสือท้วงติงธนาคารไทยพาณิชย์ ปล่อยกู้ให้กับ พิชญ์ โพธารามิก ประธานเจ้าหน้าที่บริหารและผู้ถือหุ้นใหญ่ บริษัท จัสมิน อินเตอร์เนชั่นแนล หรือ JAS ถึง 4.2 หมื่นล้านบาท โดยไม่ผ่านความเห็นชอบกับคณะกรรมการธนาคาร
ที่งง กันนี่ ก็เพราะหนังสือนี้ลับเฉพาะ ส่งตรงให้กับธนาคารไทยพาณิชย์ จึงไม่มีทางรั่วไหลออกไปจากแบงก์ชาติอย่างแน่นอน และเป็นปัญหาเฉพาะรายที่แบงก์ชาติจะไม่เปิดเผยเป็นอันขาด
ถามไปถามมาจึงพบว่าเรื่องนี้รั่วไหลเป็นข่าวในห้องค้าซะงั้น ทำให้ผู้บริหาร ธปท.ถอนหายใจเฮือก โล่งอกไปที